钦定古今图书集成/历象汇编/岁功典/第027卷 > 上元作 孔平仲
## 钦定古今图书集成/历象汇编/岁功典/第027卷 > 上元作 孔平仲

“春来雾雨久不收，上元三日月如秋。倾城娱乐竞沽
酒，旧岁丰登仍足油。楼前灯山烧荻火，光影动摇桑
落州。太守凭高列歌吹，游人哄笑观俳优。铜盘贮煤
插乌帽，从兵小吏斥下楼。侍觞行食皆官妓，目眙不
言语或偷。短长赤白皆莫校，但取一笑馀何求。譬如
饮酒且为乐，不问甘苦醉即休。归来𬘘如打五鼓，春”
寒惨惨吹驼裘。群儿嬉戏尚未寝，更看“紫姑花满头。”